**Līguma projekts**

Kokneses novada Kokneses pagastā 2019.gada \_\_.martā

**Kokneses novada dome,** reģistrācijas Nr.LV 90000043494, priekšsēdētāja **Daiņa Vingra** personā, kurš rīkojas pamatojoties uz likumu „Par pašvaldībām” un Kokneses novada pašvaldības nolikumu, turpmāk tekstā saukts **Pasūtītājs**, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk tekstā saukts **Izpildītājs**, no otras puses, kopā sauktas **Puses**, bet katra atsevišķi **Puse**, pamatojoties uz Kokneses novada domes rīkoto cenu aptauju "Būvprojekta izstrāde ūdenstorņa jumta seguma un konstrukciju nomaiņai Bebru pagastā“, Nr. KND/TI/2019/4 rezultātiem un **Izpildītāja** iesniegto piedāvājumu, turpmāk tekstā – Piedāvājums, noslēdz šādu līgumu, turpmāk tekstā – Līgums.

1. **LĪGUMA PRIEKŠMETS**
	1. **Pasūtītājs** uzdod un **Izpildītājs** apņemas izstrādāt būvprojektu objektam „Būvprojekta izstrāde ūdenstorņa jumta seguma un konstrukciju nomaiņai Bebru pagastā”, adrese “Ūdenstornis”, Vecbebri, Bebru pagasts, Kokneses novads, turpmāk tekstā Projekts, saskaņā ar cenu aptaujas projektēšanas uzdevumiem.
	2. Projekts jāizstrādā un jāsaskaņo atbilstoši Ministru kabineta 2018. gada 28. augusta noteikumiem Nr. 545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"", Būvniecības likumam, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Latvijas Būvnormatīviem (LBN) un citiem normatīvajiem aktiem, kas reglamentē Projektu izstrādi.
	3. Projekts pāriet **Pasūtītāja** īpašumā ar brīdi, kad **Puses** ir parakstījušas Projekta pieņemšanas - nodošanas aktu Līguma 4.1.punktā noteiktajā kārtībā.
	4. Autoruzraudzības līgums tiks noslēgts pēc iepirkuma procedūras veikšanas būvuzņēmēja izvēlei un būvdarbu līguma noslēgšanas.
2. **LĪGUMCENA UN NORĒĶINU KĀRTĪBA**
	1. Pakalpojuma cena bez PVN ir \_\_\_\_\_\_\_\_\_***euro (****summa vārdiem)* PVN ir \_ %\_\_\_\_\_\_\_ ***euro*** (*summa vārdiem*). Kopējā līguma cena ir **\_\_\_\_\_\_\_\_ *euro*** (*summa vārdiem*). Līguma cenā ir iekļautas visas izmaksas, kas ir saistītas ar šā Līguma izpildi.
	2. Pievienotas vērtības nodoklis (PVN) tiek aprēķināts un maksāts saskaņā ar Latvijas Republika spēkā esošajiem normatīvajiem aktiem.
	3. Apmaksas kārtība:
		1. Maksājums saņemams pēc visa pakalpojumu apjoma izpildes, Kokneses apvienotās pašvaldību būvvaldes akceptēta tehniskā projekta saņemšanas un nodošanas – pieņemšanas akta parakstīšanas, saskaņā ar **Izpildītāja** rēķinu 10 (desmit) darba dienu laikā.
		2. **Pasūtītājs** Līgumā noteiktos maksājumus veic ar pārskaitījumu uz **Izpildītāja** norādīto bankas kontu. Līgumā noteiktie **Pasūtītāja** maksājumi tiek uzskatīti par veiktiem brīdi, kad **Pasūtītājs** ir iesniedzis bankā maksājuma uzdevumu par konkrēto maksājumu un tā maksājumu uzdevumu ir pieņēmusi izpildei.
	4. Līgumsodu un zaudējumus **Izpildītājs** atmaksā **Pasūtītājam** vai **Pasūtītājs** atskaita no **Izpildītajam** paredzētā maksājuma.
3. **LĪGUMA IZPILDES TERMIŅŠ**
	1. **Izpildītājs** projekta izstrādi pilnībā veic līdz 2019.gada 31.maijam, ievērojot projektēšanas darbu izpildes kalendārajā grafikā noteiktos termiņus.
	2. Nepārvaramas varas apstākļu rašanās gadījumā, kas tiek pierādīts dokumentāli un tiek slēgta atsevišķa vienošanās par Projekta izstrādes gala termiņu, kas noteikts Līgumā, tiks pagarināts par laika posmu, kas atbilst nepārvaramas varas apstākļu pastāvēšanas laika posmam.
4. **DARBA PIEŅEMŠANA – NODOŠANA**
	1. Projekta nodošana **Pasūtītājam** notiek ar Projekta pieņemšanas - nodošanas aktu, kuru paraksta **Puses** vai to pilnvaroti pārstāvji pēc būvatļaujā noteikto projektēšanas nosacījumu izpildes, ko apliecina Kokneses apvienotās pašvaldību būvvaldes atzīme būvatļaujā.
	2. Ja Projekta pieņemšanas - nodošanas laikā **Pasūtītājs** konstatē, ka **Izpildītājs** nav izpildījis visus projektēšanas nosacījumus, **Pasūtītājs** par neatbilstībām sastāda aktu un nosaka Projekta defektu novēršanas vai neizstrādāto Projekta sadaļu izpildes kārtību un termiņu, kurš nav garāks par 15 (piecpadsmit) kalendārajām dienām. Defektu un nepilnību novēršanas termiņš skaitāms no brīža, kad **Pasūtītājs** sastādījis un parakstījis defekta aktu.
	3. Defekta akta konstatētās neatbilstības Līguma noteikumiem un nepadarītos Projekta izstrādes darbus **Izpildītājs** novērš ar saviem spēkiem, materiāliem un uz sava rēķina.
	4. Defekta akta sastādīšanas gadījumā **Izpildītājs** maksā **Pasūtītājam** Līgumā paredzēto kavējuma naudu, ja trūkumu novēršana vai neizpildīto Projekta izstrādes darbu veikšana pārsniedz Projekta izstrādes pabeigšanas termiņu.
	5. Ja **Izpildītājs** Līgumā noteiktajos termiņos nenovērš Projekta trūkumu vai defektus, **Pasūtītājam** ir tiesības pašam tos novērst, piesaistot atbilstošus speciālistus. Šajā gadījumā ar Projekta trūkumu vai defektu novēršanu saistītos izdevumus sedz **Izpildītājs**. **Pasūtītājam** ir tiesības šos izdevumus atrēķināti no neatbilstoši izstrādātā Projekta līgumcenas.

1. **PUŠU SAISTĪBAS**
	1. **Izpildītājs**,izstrādājot Projektu, apņemas:
		1. nodrošināt Projekta izstrādi un saskaņošanu Līgumā noteiktā kvalitātē, apjomā un Līgumā noteiktajos termiņos;
		2. ievērot un pildīt Līguma nosacījumus, attiecīgos spēkā esošus Latvijas Republikas normatīvos aktus un noteikumus, kas attiecināmi uz Līgumā noteiktā Projekta izstrādi un reglamentē tā izstrādei izvirzītās prasības;
		3. piedalīties **Pasūtītāja** rīkotās sapulcēs, kurās **Izpildītājs** informē **Pasūtītāju** par projektēšanas gaitu, risinājumiem un sarežģījumiem, sniedzot priekšlikumus to risināšanai;
		4. nekavējoties brīdināt **Pasūtītāju** par neparedzamiem apstākļiem, kādi radušies pēc Līguma noslēgšanas no **Izpildītāja** neatkarīgu apstākļu dēļ, kas ietekmē vai var ietekmēt Projekta izstrādi;
		5. ja Projekta saskaņošanas laikā iesaistītās institūcijas lūdz sniegt papildus paskaidrojumus, norāda uz kādiem Projekta trūkumiem vai nepilnībām, tad **Izpildītājs** sniedz nepieciešamos paskaidrojumus un uz sava rēķina novērš visas konstatētās nepilnības un norādītos defektus termiņos, kas nav garāki par Līgumā atrunāto konkrētā darba izpildes termiņu;
		6. ja būvdarbu iepirkuma procedūras laikā objektu apskatē potenciālais būvdarbu veicējs konstatē nepilnības vai trūkumus izstrādātajā Projektā, **Izpildītājam** ir pienākums sniegt paskaidrojumus, kā arī novērst konstatētās nepilnības un trūkumus, iesniedzot **Pasūtītājam** tehnisko risinājumu 3 (trīs) darba dienu laikā no attiecīga **Pasūtītāja** pieprasījuma saņemšanas brīža.
	2. **Pasūtītājs** apņemas:
		1. pieņemt no **Izpildītāja** pilnībā izstrādāto un atbilstoši Līguma nosacījumiem Kokneses apvienotajā pašvaldību būvvaldē saskaņoto Projektu atbilstoši Līgumā noteiktajai pieņemšanas kārtībai, parakstot attiecīgo pieņemšanas - nodošanas aktu ne vēlāk kā 5 (piecu) darba dienu laikā, skaitot no dienas, kad Kokneses apvienotā pašvaldību būvvalde būvatļaujā ir veikusi atzīmi par projektēšanas nosacījumu izpildi;
		2. pēc attiecīgā pieņemšanas - nodošanas akta parakstīšanas samaksāt **Izpildītājam** atlīdzību Līgumā noteiktajā kārtībā un apmērā;
		3. iesniegt **Izpildītājam** **Pasūtītāja** rīcībā esošo Līguma izpildei nepieciešamo informāciju un dokumentāciju.
	3. **Pasūtītājam** ir tiesības Līguma izpildes laikā pieprasīt no **Izpildītāja** informāciju par Projekta izstrādes gaitu.
2. **APDROŠINĀŠANA**
	1. **Izpildītājam** 3 (trīs) darba dienu laika no Līguma parakstīšanas jāiesniedz **Pasūtītājam** Ministru kabineta 2014.gada 19.augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgta būvspeciālista - būvprojekta vadītāja vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līguma kopiju, uzrādot oriģinālu, kas nodrošina to zaudējumu atlīdzību, kuri var rasties trešajām personām būvniecības dalībnieku darbības vai bezdarbības (vai šādas darbības vai bezdarbības seku) dēļ. Apdrošināšanas līgumam jābūt spēkā visā projektēšanas un būvdarbu laikā.
	2. Gadījumā, ja Līguma parakstīšanas brīdī **Izpildītājam** ir spēkā esošs apdrošināšanas līgums, kas atbilst Līguma 6.1. punkta prasībām, izņemot tā termiņu, **Izpildītājam** ir pienākums pirms spēkā esošā apdrošināšanas līguma darbības beigām iesniegt **Pasūtītājam** jaunu apdrošināšanas līgumu.
	3. Ja noslēgtā apdrošināšanas līguma termiņš tuvojas beigām, bet būvdarbi vēl turpinās, **Izpildītājam** ir pienākums pirms spēkā esošā apdrošināšanas līguma darbības beigām iesniegt **Pasūtītājam** jaunu apdrošināšanas līgumu ar beigu termiņu līdz būvdarbu beigām.
	4. Jebkurus zaudējumus, kuri pārsniedz apdrošinātāja atlīdzinātos, sedz **Izpildītājs**.
3. **PUŠU MANTISKĀ ATBILDĪBA**
	1. Līguma noteikto maksājumu samaksas termiņa kavējuma gadījumā **Izpildītājs** var pieprasīt **Pasūtītājam** maksāt **Izpildītājam** līgumsodu 0.1 % apmērā par katru nokavējuma dienu no summas, kuras samaksa tiek kavēta, bet ne vairāk kā 10% no savlaicīgi neapmaksātās summas.
	2. Ja **Izpildītāja** vainas dēļ tiek nokavēts Līguma 3.2.punktā noteiktais Projekta izstrādes pabeigšanas, saskaņošanas un nodošanas **Pasūtītājam** termiņš, **Pasūtītājs** var pieprasīt **Izpildītājam** maksāt **Pasūtītajam** līgumsodu 1% no līgumcenas par katru kavējuma dienu, bet ne vairāk kā 10% no kopējās līgumcenas.
	3. Ja iestājas Līguma 5.1.6.punktā norādītie apstākļi un **Izpildītājs** neiesniedz **Pasūtītājam** tehnisko risinājumu 3 (trīs) darba dienu laika no attiecīga **Pasūtītāja** pieprasījuma saņemšanas brīža, **Pasūtītājs** var pieprasīt **Izpildītājam** maksāt **Pasūtītājam** līgumsodu 1% apmērā no Projekta līgumcenas par katru kavējuma dienu, bet ne vairāk kā 10 % no kopējās līgumcenas.
	4. **Izpildītājam** jāsedz to būvdarbu izmaksas, kas nebūtu jāveic, ja Projekta kļūdas būtu savlaicīgi izlabotas. Pārējos gadījumos **Izpildītājam** jāsedz arī tādu defektu labošanas izmaksas, kas radušies būves garantijas laikā Projekta kļūdu dēļ. Strīda gadījumā **Pasūtītājs**, **Izpildītājs** un būvuzņēmējs pieaicina savstarpēji atzītu ekspertu vai ekspertu grupu defekta cēloņu noteikšanai.
	5. **Izpildītājs** pēc **Pasūtītāja** pieprasījuma maksā līgumsodu 50,00 *euro* (piecdesmit *euro*) apmērā par katru gadījumu:
		1. ja netiek iesniegti visi dokumenti, vai iesniegti nepilnīgi dokumenti, t.i., neatbilstoši Līgumā noteiktajam - par katru neiesniegto/prasībām neatbilstošo dokumentu;
		2. kad izstrādātajā Projektā konstatētas kļūdas, kad **Izpildītājs** nav savlaicīgi sniedzis informāciju/paskaidrojumu par Projektu un nav atbildējis uz **Pasūtītāja** un būvdarbu pretendenta uzdotajiem jautājumiem laika posma pēc Projekta akceptēšanas (atzīmes būvatļaujā par projektēšanas nosacījumu izpildi izdarīšanas dienas) līdz būvdarbu līguma noslēgšanai.
	6. Izbeidzot Līgumu pēc vienas **Puses** iniciatīvas, kas nav saistīta ar otras **Puses** līgumsaistību neizpildi vai nepienācīgu izpildi, no Līguma izbeigšanas iniciatora tiek piedzīts līgumsods 10 % apmēra no 2.1.punktā norādītās kopējās Līgumcenas.
4. **NEPĀRVARAMAS VARAS APSTĀKĻI**
	1. **Pušu** atbildība neiestājas, ja Līguma saistību izpildi aizkavē vai padara to par neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi), kas tiek pierādīti dokumentāli.
	2. **Pusei**, kurai saistību izpildē iestājušies nepārvaramas varas apstākļi, par to rakstveidā jāziņo otrai **Pusei**, norādot šos apstākļus, to iestāšanās laiku un iespējamo izbeigšanos ne vēlāk kā 3 (triju) kalendāro dienu laikā no to iestāšanās dienas.
	3. Pēc nepārvaramās varas apstākļu izbeigšanas **Puses** rakstiski vienojas par Līguma termiņu attiecīgu pagarināšanu vai tā izbeigšanu. Ja nepārvaramas varas apstākļi ilgst vairāk nekā trīs mēnešus, tad pēc jebkuras **Puses** rakstiska paziņojuma līgums zaudē spēku.
5. **STRĪDU IZSKATĪŠANAS KĀRTĪBA**
	1. Visus strīdus, kas radīsies **Pušu** starpā sakarā ar Līguma izpildi, **Puses** mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai Latvijas Republikas tiesā saskaņā ar Latvijas Republikas normatīvo aktu prasībām.
	2. **Pušu** domstarpības, kas rodas Projekta vai tā atsevišķu daļu kvalitātes un to atbilstības Līguma noteikumiem novērtēšanā, izšķir būvvalde.
6. **LĪGUMA GROZĪŠANA**
	1. Iepirkuma līguma grozījumi ir pieļaujami atbilstoši Publisko iepirkumu likuma 671.panta nosacījumiem.
	2. Līguma grozījumi izdarāmi rakstveidā, tos sagatavo **Pasūtītājs** un paraksta abas **Puses**.
	3. **Izpildītājs** ir tiesīgs saņemt Līgumā noteikto darba izpildes laika pagarinājumu, ja:
		1. **Pasūtītājs** kavē vai aptur darba veikšanu no **Izpildītāja** neatkarīgu iemeslu dēļ, vai novilcina Līguma noteikto pienākumu izpildi;
		2. darba veikšanu kavē būtiski projektēšanas uzdevumu grozījumi, kas nav **Izpildītāja** radīti.
7. **LĪGUMA TERMIŅŠ UN TĀ IZBEIGŠANA**
	1. Līgums stājas spēkā no tā abpusējā parakstīšanas brīža un ir spēkā līdz abu **Pušu** saistību pilnīgai izpildei.
	2. Ja kāda no **Pusēm** ir pārkāpusi jebkuru no Līguma noteikumiem, otra **Puse** par to ar ierakstītu pasta sūtījumu nosūta rakstisku brīdinājumu vai ari minēto brīdinājumu nodod personīgi pret parakstu, norādot termiņu (kurš nedrīkst būt īsāks nekā 10 (desmit) kalendārajām dienām, skaitot no dienas, kad brīdinājums nodots pastā vai nodots pret parakstu) Līgumā noteikto saistību izpildei, t.i. konstatēto pārkāpumu novēršanai. Ja brīdinājumā norādītajā termiņā Līguma pārkāpumi netiek novērsti, tad **Puse**, kuras intereses ir aizskartas, var vienpusēji lauzt Līgumu, nosūtot ar ierakstītu pasta sūtījumu par to otrai **Pusei** rakstisku paziņojumu.
	3. **Izpildītājam** ir tiesības lauzt Līgumu, ja **Pasūtītājs** neveic maksājumus un līgumsods sasniedz 10 % no kopējās līgumcenas.
	4. **Pasūtītājam** ir tiesības vienpusēji lauzt Līgumu, ja:
		1. ir pasludināts **Izpildītāja** maksātnespējas process, apturēta vai pārtraukta tā saimnieciska darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam **Izpildītājs** būs likvidēts;
		2. Projekta dokumentācija Līgumā noteiktajā apjomā netiek iesniegta 30 (trīsdesmit) dienu laikā pēc noteiktā iesniegšanas termiņa, vai arī, ja **Pasūtītāja** noteiktajā termiņā **Izpildītājs** nav izlabojis kļūdas un trūkumus;
		3. **Izpildītāja** līgumsods sasniedzis 10 % no kopējās līgumcenas;
		4. **Izpildītājs** līgumā noteiktajos termiņos neiesniedz līguma 6.nodaļā minēto apdrošināšanas līgumu.
	5. Ja Līgums tiek lauzts, **Izpildītājs** nekavējoties pārtrauc Projekta izstrādes darbus, par ko tiek sastādīts Projekta nodošanas-pieņemšanas akts, un saņem samaksu par visiem līdz Līguma laušanas brīdim kvalitatīvi paveiktajiem darbiem, izņemot gadījumu, kad Līgums tiek lauzts **Izpildītāja** vainas dēļ.
	6. Gadījumā, ja Līgums tiek lauzts kādas **Puses** vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai **Pusei**, tad **Pusei**, kura ir vainojam Līguma laušanā, ir jāatlīdzina otrai **Pusei** zaudējumi, kas tai rodas saistībā ar Līguma laušanu.
8. **PĀRĒJIE NOTEIKUMI**
	1. **Puses** vienojas, ka vienlaicīgi ar Projekta nodošanu - pieņemšanu **Izpildītājs** saskaņā ar Civillikumu un Autortiesību bez atlīdzības atsavina par labu **Pasūtītajam** savas mantiskās autortiesības uz **Izpildītāja** izstrādāto Projektu. **Pasūtītājam** ir tiesības bez **Izpildītāja** atļaujas publicēt **Izpildītāja** iesniegtos materiālus, kā ari prasīt **Izpildītājam** tos mainīt, pārstrādāt, dalīt daļās. Ja puses nevar vienoties par šo darbu izpildi **Pasūtītājs** ir tiesīgs piesaistīt citu **Izpildītāju** minētā uzdevuma izpildei.
	2. **Izpildītājam** ir pienākums ievērot konfidencialitāti attiecībā uz **Pasūtītāja** vai būvuzņēmēja iesniegto informāciju un dokumentāciju. **Izpildītājs** šo informāciju un dokumentāciju ir tiesīgs izmantot tikai Līgumā noteikto darbu veikšanai. **Izpildītājs** apņemas šo informāciju un dokumentāciju neizpaust trešajām personām, kuras nav saistītas ar objekta autoruzraudzību.
	3. Visi grozījumi, papildinājumi pie Līguma, kā arī citas **Pušu** vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tas parakstījušas abas **Puses**. Visi Līguma papildinājumi, grozījumi un vienošanas ir Līguma neatņemamas sastāvdaļas.
	4. Līgums sastāv no 6 (sešām) lapām un sastādīts 2 (divos) identiskos eksemplāros, no kuriem viens glabājas pie **Pasūtītāja**, bet viens - pie **Izpildītāja**. Abiem līguma eksemplāriem ir vienāds juridiskais spēks.
9. **PUŠU PARAKSTI UN REKVIZĪTI**

|  |  |
| --- | --- |
| **Pasūtītājs:** **Kokneses novada dome****Melioratoru iela 1, Koknese, Kokneses pagasts, Kokneses novads, LV-5113****Reģ. Nr. LV90000043494****Banka –** **Konts:**  | **Izpildītājs** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **D.Vingris** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_